Likumprojekts

**Grozījumi likumā “Par iedzīvotāju ienākuma nodokli”**

Izdarīt likumā “Par iedzīvotāju ienākuma nodokli” (Latvijas Republikas Augstākās Padomes un Valdības Ziņotājs, 1993, 22./23.nr.; Latvijas Republikas Saeimas un Ministru kabineta Ziņotājs, 1994, 2., 23.nr.; 1995, 8., 14.nr.; 1996, 9.nr.; 1997, 3., 21.nr.; 1998, 1.nr.; 1999, 24.nr.; 2000, 5.nr.; 2001, 1., 24.nr.; 2002, 6.nr.; 2003, 15.nr.; 2004, 2.nr.; 2005, 2., 8., 24.; 2006, 14., 22.nr.; 2007, 3., 12., 24.; 2008, 12.nr.; 2009, 1., 2., 15., 16.nr.; Latvijas Vēstnesis, 2009, 200.nr.; 2010, 82., 131., 178., 206.nr.; 2011, 99., 144., 157., 204.nr.; 2012, 44., 88., 92., 192.nr.; 2013, 194., 232., 234.nr.; 2014, 47., 57., 257.nr.; 2015, 42., 97., 227., 248.nr.; 2016, 123., 241.nr.; 2017, 156., 242.nr.; 2018, 95., 111., 194., 249.nr.; 2019, 66., 118.nr.) šādus grozījumus:

1. 15.pantā:

izteikt devīto daļu šādā redakcijā:

“9. Patentmaksas apmērs atkarībā no saimnieciskās darbības jomas, par kurām maksātājs var veikt patentmaksu, ir no 50 *euro* 50 centi līdz 101 *euro* mēnesī”

aizstāt divpadsmitā daļā skaitli “15” ar skaitli “16”.

2. 26.pantā:

izteikt sesto daļu šādā redakcijā:

“6. Patentmaksa tiek ieskaitīta budžetā šādā sadalījumā:

1) 66,34 procenti - valsts sociālās apdrošināšanas speciālajā budžetā;

2) 32,67 procenti - maksātāja deklarētās dzīvesvietas pašvaldības budžetā;

3) 1,0 procenti – valsts pamatbudžeta ieņēmumos veselības aprūpes pakalpojumu finansēšanai.”

izteikt astoto daļu šādā redakcijā:

“8. Sezonas laukstrādnieku ienākuma nodoklis tiek ieskaitīts budžetā šādā sadalījumā:

1) ja ienākumu kopsumma, ko sezonas laukstrādnieku ienākuma nodokļa maksātājs kalendārajā mēnesī ieguvis no viena vai vairākiem sezonas laukstrādnieku ienākuma izmaksātājiem kopā, nepārsniedz 70 *euro*, sezonas laukstrādnieku ienākuma izmaksātājs sezonas laukstrādnieku ienākuma nodokli ieskaita budžetā šādā sadalījumā:

a) 6,25 procentus – valsts pamatbudžeta ieņēmumos;

b) 93,75 procentus – iedzīvotāju ienākuma nodokļa sadales kontā;

2) ja ienākumu kopsumma, ko sezonas laukstrādnieku ienākuma nodokļa maksātājs kalendārajā mēnesī ieguvis no viena vai vairākiem sezonas laukstrādnieku ienākuma izmaksātājiem kopā, pārsniedz 70 *euro*, sezonas laukstrādnieku ienākuma izmaksātājs sezonas laukstrādnieku ienākuma nodokli ieskaita budžetā šādā sadalījumā:

a) 84,38 procentus — valsts sociālās apdrošināšanas obligāto iemaksu kontā,

b) 9,38 procentus — iedzīvotāju ienākuma nodokļa sadales kontā;

c) 6,25 procentus – valsts pamatbudžeta ieņēmumos veselības aprūpes pakalpojumu finansēšanai.”

Likums stājas spēkā 2021.gada 1.janvārī.

Veselības ministre I.Viņķele